עודד תאומי

עודד תאומי (20 ביוני 1937 – 1 במרץ 2019) היה שחקן תיאטרון, קולנוע וטלוויזיה ישראלי, מגדולי השחקנים של התיאטרון הישראלי. שימש כמרצה בחוג לתיאטרון של אוניברסיטת תל אביב. תאומי נולד בתל אביב וסיים את לימודיו התיכוניים בגימנסיה הרצליה. הוא דור שני לבמת התיאטרון: אביו, מאיר תאומי, היה שחקן תיאטרון "האוהל" שנרצח באירוע הידוע כרצח בגן הוואי ב-10 באוגוסט 1947, ודודו, יעקב טימן, היה שחקן תיאטרון "המטאטא". טימן אף דאג לשבץ את עודד אחיינו בתפקידי ילד בהצגות התיאטרון. עודד תאומי שירת בצה"ל בלהקת פיקוד המרכז, ובשנת 1958 הצטרף לתיאטרון הקאמרי וגילם מאז עשרות תפקידים, רובם ב"קאמרי" אך גם בתיאטרון הבימה, בתיאטרון האוהל ובתיאטרון בית ליסין. במחזות השקספיריים הוא גילם את ז'אק ב"כטוב בעיניכם", את יאגו ב"אותלו", את ריצ'רד ב"ריצ'רד השלישי" ואת קוריולנוס. במחזות ידועים אחרים הוא היה ג'ון ב"אוליאנה", טריגורין ב"השחף", ד"ר אסטרוב ב"הדוד וניה", סליירי ב"אמדאוס", ד"ר סטוקמן ב"אויב העם", נילס בוהר ב"קופנהגן", וילי ברנדט ב"דמוקרטיה", פרופ' היגינס במחזמר "גבירתי הנאווה", סולנס ב"אלוף הבונים" ועוד. במחזאות העברית הוא גילם את ישראל קסטנר בהצגה "קסטנר", וכן שיחק ב"כנרת כנרת", "ערפל" ו"צור וירושלים". בראשית שנות ה-70 השתתף גם בשני מופעים לילדים: במופע עם נעמי שמר שנקרא "נעמי שמר שרה לילדים ועודד תאומי עושה להם הצגות", שבו ביצע לראשונה את השיר "אלף בית", ולאחר מכן במופע עם חוה אלברשטיין בשם "חוה ועודד בארץ הקסמים". שני המופעים הועלו על גבי תקליטים. במהלך שנות ה-70 העלה תאומי שלוש הצגות יחיד פרי עטו שעסקו בספיריטואליזם - "מעל ומעבר", "אותות ומופתים" ו"על החיים ועל המוות". תאומי שיחק במספר סרטי קולנוע ישראליים, בהם: "חולות לוהטים", "הם היו עשרה", "חבורה שכזאת", "תעלת בלאומילך", "מרגו שלי", "המניע לרצח", "מבצע יונתן", "החוב" ו"סוף שבוע בגליל". הוא הנחה את סדרת הטלוויזיה לילדים "הספינה המזמרת" בשנת 1973, שיחק בסדרת הטלוויזיה "כתב פלילי". גילם בפרק "מסדר הזיהוי" מתוך הסדרה "סיפורים לשעת לילה מאוחרת" אדם שנקלע במקרה למסדר זיהוי משטרתי ומואשם ברצח. השתתף בדרמות הטלוויזיה האמריקאיות "סיפורו של דוד" (1976), ו"אישה ושמה גולדה" (1982). בשנת 1996 שיחק תאומי את תפקיד המנצח וילהלם פורטוונגלר שנחשד בקשרים עם המפלגה הנאצית בהצגה שעלתה בתיאטרון הקאמרי. הופיע בתפקידים קטנים בסרטים האמריקאיים "The Long Shadow" מ-1992, "קוד אומגה" (1999) ו"מינכן" (2005). בדצמבר 2008 קיבל את פרס רוזנבלום לאמנויות הבמה על מפעל חיים. תאומי הוא זוכה פרס התיאטרון הישראלי לשנת 2010 על מפעל חיים. בשנת 2015 שיחק בתפקיד ראשי לצד גילה אלמגור ומרים זוהר בסרט "ציפורי חול" בבימויו של אמיר וולף. על תפקידו בסרט היה מועמד לפרס אופיר לשחקן הראשי הטוב ביותר לשנת 2015. בשנת 2017 ערך תיאטרון הקאמרי מופע מחווה בעקבות הידרדרות במצבו הבריאותי של תאומי. בשנת 2007 התגלה בגופו סרטן שלפוחית השתן, ממנו החלים. רעייתו, חוה, נפטרה מלוקמיה ב-2012. תאומי נפטר מדום לב בשנתו ב-1 במרץ 2019, בגיל 81. הותיר אחריו שתי בנות ונכדים. בתו אמירה תאומי היא מנכ"לית להקת המחול הקיבוצית, ובתו עינת תאומי היא פסיכולוגית קלינית בכירה בכללית. מלאך האבן (1958) הערב אימפרוביזיה (1958) הסירוב (1959) הלילה השנים עשר (1959) מרי סטיוארט (1961) סיפור גן-החיות (1961) כנרת כנרת (1961) קפטן קריוז (1962) הזמנה לארמון (1962) צ'יפס עם כל דבר (1964) המהפכה והתרנגולת (1964) בקט או כבודו של אלוהים (1967) ביוגרפיה (1971) הפקודה (1971) השיבה (1972) - משחק ובימוי כטוב בעיניכם (1973) השחף 1974 ביקור הגברת הזקנה (1974) חיי קליגולה (1975) קוריולנוס (1975) דון קרלוס (1976) מנהל הבית (1976) אילוף הסוררת (1977) הדוד וניה (1978) כטוב בעיניכם (1978) רביזור (1978) מותו של סוכן (1979) כל ילד טוב ראוי לקצת חסד (1979) בגידה (1979) הסוחר מוונציה (1980) אותלו (1980) טוב (1982) אמדיאוס (1982) שקרים (1984) הסערה (1984) קסטנר (1985) חבלי משיח (1987) לשבור את הצופן (1988) הדיבוק (1988) אדם (1989) רחם פונדקי (1990) אלוהים יודע (1991) תמונות מחיי נישואים (1991) ריצ'רד השלישי (1992) מכתבי אהבה (1992) שיינדלה (1993) ביקור הגברת הזקנה (1994) אוליאנה (1995) המנצח (1996) המורדים (1998) אויב העם (1999) קופנהגן (2001) המלביש (2003) דמוקרטיה (2004) מי שחלם (2005) ציפור שחורה (2006) בדנהיים 1939 (2006) מותו של סוכן (2007) החגיגה (2008) אוי, אלוהים! (2008) אלוף הבונים (2010) קומדיה של טעויות (2011) ערי מדבר אחרות (2012) פרוסט ניקסון (2013) בקולנוע חולות לוהטים (1960) הם היו עשרה (1960) בעל החלומות (1962) חבורה שכזאת (1962) דליה והמלחים (1964) שבת המלכה (1965) המניע לרצח (1966) תעלת בלאומילך (1969) מרגו שלי (1969) The Passover Plot‏ (1976) מבצע יונתן (1977) אישה ושמה גולדה (1982) The Long Shadow‏ (1992) סופר בוי (1998) קוד האומגה (1999) מינכן (2005) החוב (2007) סוף שבוע בגליל (2008) מקבל ההחלטות (2010) ציפורי חול (2016) בטלוויזיה קשר משפחתי (1988-1991) סיפורים לשעת לילה מאוחרת (1991) כתב פלילי (2005) תמרות עשן (2011) מדיה וקבצים בנושא עודד תאומי בוויקישיתוף עודד תאומי, במיזם "אישים" לתיעוד היצירה הישראלית עודד תאומי, במסד הנתונים הקולנועיים IMDb (באנגלית) עודד תאומי, באתר "אידיבי", מאגר הידע העברי לקולנוע ישראלי ועולמי עודד תאומי, באתר MusicBrainz (באנגלית) עודד תאומי, דף שער בספרייה הלאומית עודד תאומי, באתר MOOMA (בארכיון האינטרנט) עודד תאומי, בארכיון הבימה עודד תאומי, באתר ארכיון הסרטים הישראלי בסינמטק ירושלים יובל אברמוביץ', מלכי הבמה, באתר ישראל היום, 21 בינואר 2011 טל פרי, ‏פרס מפעל החיים במסגרת פרסי התיאטרון יוענק לעודד תאומי, באתר גלובס, 9 במרץ 2011 נועה רובין-סטרלינג, עודד תאומי: "אני עדיין בלהט העשייה", באתר nrg‏, 10 במרץ 2011 ציפי שוחט, "עודד תאומי, לאחר הזכייה בפרס התיאטרון, יש תפקיד שאתה חולם עליו?", באתר הארץ, 11 במרץ 2011 ערן בר-און, עודד תאומי: 'אנחנו במצב פחות טוב מלפני 1948', באתר ynet, 13 באוקטובר 2011 בן שני, ‏"אנשים בלילה" עם עודד תאומי, באתר iCast‏, 20 בנובמבר 2013 יובל אברמוביץ', "כשאני הולך ברחוב ורואה את מנהלי התיאטרון, אני עובר לצד השני של הכביש", באתר ישראל היום, 10 במרץ 2016 יואב בירנברג, סוף המשחק, באתר "ידיעות אחרונות", 2 במרץ 2019 תיאטרון הבימה, תכניית ההצגה "ערי מדבר אחרות", הבימה, 10 בינואר 2013 מרב יודילוביץ', פרס מפעל חיים לעודד תאומי, באתר ynet, 26 בנובמבר 2008 יפעת גדות, עודד תאומי זכה בפרס מפעל חיים באתר מחלקה ראשונה פרס מפעל חיים לעודד תאומי, nrg מעריב, 9/3/2011 ענת מידן, "הסרטן קטן עלי", "ידיעות אחרונות", 1 בפברואר 2008. אבישי מתיה, ‏עודד תאומי שבור ממות רעייתו ומודאג ממצב התיאטרון. ראיון, באתר מעריב אונליין, 26 ביוני 2013 יאיר אשכנזי, שחקן הקולנוע והתיאטרון עודד תאומי מת בגיל 81, באתר הארץ, 1 במרץ 2019 לירון זייד, ‏השחקן עודד תאומי הלך לעולמו, באתר ‏מאקו‏, 1 במרץ 2019